**भारत सरकार**

**वित्त मंत्रालय**

**आर्थिक कार्य विभाग**

**राज्य सभा**

**अतारांकित प्रश्न संख्या 2101**

**(जिसका उत्तर मंगलवार, 01 जनवरी, 2019/11 पौष, 1940 (शक) को दिया जाना है।)**

**शहरी और ग्रामीण क्षेत्रों में महंगाई में विसंगति की स्थिति**

**2101. श्री राजमणि पटेल:**

क्या **वित्त मंत्री** यह बताने की कृपा करेंगे कि:

(क) क्या सरकार को जानकारी है ईंधन, परिवहन खाद्य सामग्रियों के संबंध में शहरी क्षेत्रों की तुलना में ग्रामीण क्षेत्रों में महंगाई अधिक है;

(ख) यदि हां, तो इसके क्या कारण है;

(ग) क्या वर्तमान आर्थिक व्यवस्था शहरी क्षेत्रों की पक्षधर है तथा ग्रामीण क्षेत्रों के विरुद्घ है; और

(घ) यदि हां, तो क्या सरकार इस विसंगति को दूर करने के लिए उपाय अपनाएगी?

**उत्तर**

**वित्त राज्य मंत्री (श्री पोन्. राधाकृष्णन्)**

(क) और (ख): वर्तमान वित्‍तीय वर्ष के दौरान ग्रामीण और शहरी क्षेत्रों में ईंधन और प्रकाश, परिवहन और संचार, खाद्य तथा पेय पदार्थ की समूहवार सीपीआई मुद्रास्‍फीति सारणी 1 में प्रस्‍तुत की गई है। यह देखा गया है कि जुलाई, 2018 से उपभोक्‍ता मूल्‍य सूचकांक (सीपीआई) के आधार पर सभी समूहों की मुद्रास्‍फीति शहरी क्षेत्रों की अपेक्षा ग्रामीण क्षेत्रों में कम रही है।

सीपीआई के मद बॉस्‍केट और भार रेखाचित्र सांख्यिकी और कार्यान्‍वयन मंत्रालय के राष्‍ट्रीय प्रतिदर्श नमूना सर्वेक्षण कार्यालय द्वारा आयोजित उपभोक्‍ता व्‍यय सर्वेक्षण (2011-12) के परिणामों का उपयोग करके तैयार किए गए हैं। तदनुसार, सीपीआई (ग्रामीण) के बॉस्‍केट और सीपीआई (शहरी) बॉस्केट के मदवार भार भिन्‍न हैं। इसके अतिरिक्‍त, मदों का वर्गीकरण बाजार-वार निर्धारित किया गया है जो उपभोग की गई लोकप्रिय किस्म और संबंधित क्षेत्र में उपभोक्ताओं की नियमित खरीदारी के व्यवहार पर निर्भर है। अत:एव सीपीआई (शहरी) की अपेक्षा सीपीआई (ग्रामीण) की स्थिति भिन्न है। भिन्न वर्गीकरण (भिन्न गतिमान मूल्य) एवं भिन्न रेखाचित्र के कारण सीपीआई (ग्रामीण) में मुद्रास्फीति की स्थिति, उपर्युक्त उप-समूहों/श्रेणी सहित मदों के भिन्न उप-समूहों/श्रेणी में सीपीआई (शहरी) की तुलना में भिन्न होती है। तकनीकी रूप से, केंद्रीय सांख्यिकी कार्यालय द्वारा किसी भी क्षेत्र के सीपीआई संकलन में कोई पूर्वाग्रह नहीं रखा गया है।

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **सारणी 1: उपभोक्ता मूल्य सूचकांक (सीपीआई) के आधार पर ग्रामीण और शहरी क्षेत्रों की मुद्रास्फीति (प्रतिशत)** | | | | | | | | | |
| विवरण | भार | अप्रै-18 | मई-18 | जून-18 | जु-18 | अग-18 | सितं-18 | अक्तू-18 | नव-18 (अ) |
| **ग्रामीण** | | | | | | | | | |
| **सभी समूह** | **100.0** | **4.7** | **4.9** | **4.9** | **4.1** | **3.4** | **3.3** | **2.8** | **1.7** |
| **सीएफपीआई** | **47.3** | **3.6** | **3.8** | **3.7** | **2.2** | **1.1** | **0.9** | **-0.6** | **-2.3** |
| खाद्य एवं पेय पदार्थ | 54.2 | 3.8 | 4.0 | 3.8 | 2.5 | 1.5 | 1.2 | -0.1 | -1.6 |
| ईंधन और प्रकाश | 7.9 | 6.5 | 6.9 | 7.6 | 8.5 | 8.3 | 8.4 | 8.4 | 6.7 |
| परिवहन और संचार | 7.6 | 5.1 | 5.9 | 6.7 | 7.1 | 6.7 | 7.2 | 8.1 | 7.1 |
| **शहरी** | | | | | | | | | |
| **सभी समूह** | **100.0** | **4.4** | **4.7** | **4.8** | **4.3** | **4.0** | **4.3** | **4.0** | **3.1** |
| **सीएफपीआई** | **29.6** | **1.3** | **1.7** | **1.6** | **-0.4** | **-1.2** | **-0.2** | **-1.2** | **-3.0** |
| खाद्य एवं पेय पदार्थ | 36.3 | 1.7 | 2.1 | 2.0 | 0.4 | -0.3 | 0.7 | -0.2 | -1.7 |
| ईंधन और प्रकाश | 5.6 | 2.6 | 3.8 | 6.3 | 7.0 | 9.2 | 8.8 | 8.8 | 8.8 |
| परिवहन और संचार | 9.7 | 4.0 | 4.8 | 5.7 | 6.1 | 5.3 | 5.9 | 7.2 | 5.1 |
| टिप्पणी: अ –अनंतिम, सीएफपीआई- उपभोक्ता खाद्य मूल्य सूचकांक स्रोत: केंद्रीय सांख्यिकी कार्यालय (सीएसओ) | | | | | | | | | |
|  | | | | | | | | | |

(ग): जी नहीं।

(घ): प्रश्न नहीं उठता।

\*\*\*\*\*